Мікалая Аўтуховіча перавялі з медычнай часткі мінскага следчага ізалятара ў агульную камеру.8 верасня з прадпрымальнікам бачыўся адвакат Павел СапелкаЯго перавялі ў панядзелак, 7 верасня. У той камеры 20 чалавек, а разлічана яна на меней. Лічу, што знаходжанне Аўтуховіча, якому патрэбны медычны нагляд, фактычна можна назваць катаваннем— сказаў Свабодзе адвакат вязня Павел Сапелка.Паводле адваката, Мікалай Аўтуховіч выглядае значна схуднелым. Есць ён толькі садавіну і гародніну, турэмную ежу не ўжывае — паведаміў адвакат. Каментаваць справы следства Павел Сапелка адмовіўся.Сёння 7 месяцаў як у Ваўкавыску быў арыштаваны Мікалай Аўтуховіч, а таксама яго знаёмыя Уладзімір Асіпенка і Юрый Лявонаў. Іх абвінавацілі ў падпале дома міліцыянта. Паводле МУС, Мікалай Аўтуховіч таксама падазраецца ў падрыхтоўцы тэракту. Вядома, што сваёй віны ніхто з трох фігурантаў справы не прызнае.Шмат хто ў Беларусі і свеце мяркуе, што Аўтуховіча і яго знаёмых пераследуюць паводле палітычных прычын. 